HR
20.2.2023.
Službeni list Europske unije
C 63/47
Rješenje Općeg suda od 15. prosinca 2022. – Leonardo/Frontex (Predmet T-675/20) (1) („Pristup dokumentima – Uredba (EZ) br.
1049/2001 – Postupak javne nabave – Usluga zračnog nadzora – Sustav letjelica na daljinsko upravljanje – Odbijanje pristupa – Zahtjev dviju glavnih stranaka za obustavu postupka – Nepovlačenje zahtjeva – Dobro sudovanje – Obustava postupka”) (2023/C 63/60) Jezik postupka: talijanski Stranke Tužitelj: Leonardo SpA (Roma, Italija) (zastupnici: M. Esposito, F. Caccioppoli i G. Calamo, odvjetnici) Tuženik: Agencija za europsku graničnu i obalnu stražu (zastupnici: H. Caniard, T. Knäbe i W. Szmidt, agenti, uz asistenciju B. Wägenbaura, odvjetnika)
Predmet Svojom tužbom koja se temelji na članku 263.
UFEU-a tužitelj u bitnome zahtijeva poništenje odluke Agencije za europsku graničnu i obalnu stražu (Frontex) od 5. listopada 2020.
kojom je ta agencija odbila ponovljeni zahtjev za pristup dokumentima koji je tužitelj podnio na temelju Uredbe (EZ) br.
1049/2001 Europskog parlamenta i Vijeća od 30. svibnja 2001.
o javnom pristupu dokumentima Europskog parlamenta, Vijeća i Komisije (SL 2001., L 145, str. 43.)
(SL, posebno izdanje na hrvatskom jeziku, poglavlje 1., svezak 16., str. 70.).
Izreka 1.
Obustavlja se postupak po tužbi. 2.
Društvu Leonardo SpA nalaže se snošenje vlastitih troškova i troškova Agencije za europsku graničnu i obalnu stražu (Frontex).
(1)
SL C 19, 18. 1.
2021.
Rješenje Općeg suda od 19. prosinca 2022.
– XH/Komisija (Predmet T-522/21) (1) („Javna služba – Dužnosnici – Promaknuće – Postupak promaknuća za 2020. – Odluka o odbijanju izmjene tužiteljičina spisa Sysper 2 – Odluka o nepromicanju tužiteljice – Rok za tužbu – Prisilnopravna narav – Polazišna točka – Zahtjev za besplatnu pravnu pomoć – Prestanak tijeka rokova – Računanje rokova – Nepravodobnost – Slučaj ili viša sila – Ispričiva greška – Nedopuštenost”) (2023/C 63/61) Jezik postupka: engleski Stranke Tužiteljica: XH (zastupnik: K. Górny-Salwarowska, odvjetnica) Tuženik: Europska komisija (zastupnici: M. Brauhoff, L. Hohenecker i L. Vernier, agenti)
Predmet Tužbom na temelju članka 270.
UFEU-a tužiteljica zahtijeva, kao prvo, poništenje odluke Europske komisije od 24. studenoga 2020. o odbijanju izmjene njezina spisa Sysper 2, koja je potvrđena odlukom od 16. lipnja 2021. o odbijanju njezine žalbe, kao drugo, poništenje odluke Komisije od 12. studenoga 2020. o neuvrštenju njezina imena na popis dužnosnika promaknutih u 2020., koja je potvrđena odlukom od 8. lipnja 2021. o odbijanju njezine žalbe i, kao treće, naknadu pretrpljene štete.